GRADITELJSKO-GEODETSKA ŠKOLA OSIJEK

Osijek, Drinska 16a

KLASA: 602-03/21-08/9

URBROJ: 2158/44-21-2

Osijek, 6. svibnja 2021. godine

**Z A P I S N I K**

konstituirajuće sjednice Školskog odbora Graditeljsko-geodetske škole Osijek

održane 6. svibnja 2021- (četvrtak) s početkom u 10:15 sati u Multimedijskom centru škole u prizemlju.

### Nazočni članovi Školskog odbora

Iz reda nastavnika i stručnih suradnika - Gabrijela Anić

- Marko Molnar

Predstavnik radnika - Krunoslav Kurilj

Iz reda roditelja učenika - Tatjana Elez

Predstavnici osnivača - Mirko Ivković

* mr.sc. Tihomir Štefić
* Antonio Mihalj

**Ostali nazočni:** - Darko Pšihistal, ravnatelj

- Ines Šitum Kulić, tajnica

Sjednicu je sazvao ravnatelj škole gospodin Darko Pšihistal.

Do izbora predsjednika Školskog odbora sjednicu vodi, predstavnik osnivača gospodin Mirko Ivković, kao najstariji među izabranim i imenovanim članovima Školskog odbora.

Zapisnik vodi tajnica škole Ines Šitum Kulić.

**T. 1.**

Podnijeto je izvješće o imenovanim članovima Školskog odbora Graditeljsko-geodetske škole Osijek za mandatno razdoblje 2021.-2025. godine.

Rješenjem Župana Osječko-baranjske županije: Klasa: 602-03-/21-03/8, Urbroj: 2158/1-02-21-9 od 23. ožujka 2021. godine za predstavnike osnivača u Školskom odboru imenovani su: Mirko Ivković, mr.sc. Tihomir Štefić i Antonio Mihalj.

Na sjednici Izbornog odbora Graditeljsko-geodetske škole Osijek, održanoj 18. ožujka 2021. godine, utvrđeno je da je su radnici škole, neposrednim i tajnim glasovanjem, za člana Školskog odbora izabrali i imenovali suradnika u nastavi, Krunoslava Kurilja.

Nastavničko vijeće je na 7. sjednici, održanoj dana 18. ožujka 2021. godine, na način propisan Statutom, iz reda nastavnika i stručnih suradnika škole imenovalo dva člana: Marka Molnara, nastavnika strukovnih predmeta i Gabrijelu Anić, nastavnicu fizike.

Vijeće roditelja je na svojoj 2. sjednici, dana 17. ožujka godine za člana Školskog odbora iz reda roditelja učenika imenovalo je Tatjanu Elez, majku učenika 3. razreda, Lovru Eleza.

Provjeren je identitet pojedinih članova s podacima iz isprava o imenovanjima te je jednoglasno utvrđeno kako je Školski odbor imenovan na vrijeme od četiri godine u sastavu:

1. **Krunoslav Kurilj, predstavnik radnika**
2. **Gabrijela Anić, predstavnica nastavnika i stručnih suradnika**
3. **Marko Molnar, predstavnik nastavnika i stručnih suradnika**
4. **Tatjana Elez, predstavnik roditelja učenika**
5. **Mirko Ivković, predstavnik osnivača**
6. **Tihomir Štefić, predstavnik osnivača**
7. **Antonio Mihalj, predstavnik osnivača**

Mandat teče od dana konstituiranja Školskog odbora i traje četiri godine, osim mandata roditelja učenika koji će prestati najkasnije u roku od 60 dana od dana prestanka statusa redovnog učenika čiji je roditelj.

**T. 2.**

Članovi Školskog odbora pozvani su izabrati predsjednika i zamjenika predsjednika.

Na prijedlog Mirka Ivkovića jednoglasno je donijeta

**O D L U K A**

**Predstavnik radnika KRUNOSLAV KURILJ imenuje se za predsjednika Školskog odbora Graditeljsko-geodetske škole Osijek u mandatnom razdoblju 2021.-2025. godine.**

Nakon toga prešlo se na izbor zamjenika te je jednoglasno donijeta

**O D L U K A**

**Predstavnik osnivača MIRKO IVKOVIĆ imenuje se za zamjenika predsjednika Školskog odbora Graditeljsko-geodetske škole Osijek u mandatnom razdoblju 2021.-2025. godine.**

Nakon toga predsjednik Krunoslav Kurilj preuzima vođenje radnog dijela sjednice.

**T.3.**

Uvodničar Ines Šitum Kulić, tajnica školske ustanove. Članovima školskog odbora pojašnjeno je postojanje Poslovnika o radu Školskog odbora i Statuta školske ustanove koji su javno dostupni na stranici škole.

Poslovnikom se regulira rad Školskog odbora kao tijela upravljanja Školom.

Statut Graditeljsko-geodetske škole Osijek je utvrđen na Školskom odboru dana 28. veljače 2017. godine te je na njega Skupština Osječko-baranjske županije dala prethodnu suglasnost na sjednici održanoj 4. travnja 2017. godine.

Na kraju radnog dijela ravnatelj je zahvalio nazočnima i ukratko ih upoznao s osnovnim podacima o školi; broju učenika i zaposlenika, obrazovnim programima, planom upisa i stanjem objekta.

Sjednica je zaključena u 10:45 sati.

Zapisničarka Predsjednik

Ines Šitum Kulić Krunoslav Kurilj